Comunicat sobre la Setmana Taurina de Llíria 2020
18 de juliol de 2020

Representants de l'Ajuntament de Llíria i de la Federació de Penyes Taurines de la localitat han acordat hui, conjuntament, suspendre definitivament la Setmana Taurina de 2020, que en principi hauria de celebrar-se del 2 al 12 d'octubre, i posposar els actes al pròxim any.

Com ja ha ocorregut amb altres esdeveniments festius de la localitat per la situació actual originada per la pandèmia del Covid-19, s'ha valorat, des de la prudència i la responsabilitat, que no és possible realitzar-la amb totes les garanties de seguretat necessàries i amb el seu format tradicional.

També s'ha acordat organitzar durant eixes dates del mes d'octubre altres activitats culturals relacionades amb la festa taurina, amb els aforaments i mesures de seguretat establides en les disposicions actuals.

Finalment, l'Ajuntament de Llíria i les penyes taurines continuaran treballant amb la mateixa il•lusió de sempre per a preparar la Setmana Taurina de 2021, amb el desig que es puga celebrar amb total normalitat, si la situació futura ho permet.